Megasoma pachecoi

Megasoma pachecoi er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 
En middelsstor til stor (ca. 30 millimeter), kraftig bille, en av den mindre artene i slekten Megasoma. Kroppsformen er bred og litt avflatet. Kroppen er blankt svart. Beina er middels lange, kraftige, leggene (tibiae) med skarpe pigger på yttersiden. Hannen har et oppoverkrummet horn i pannen, dette er gaffeldelt i spissen og griper an mot et lignende, nedoverbøyd horn på pronotum, dessuten har den er fremoverrettet pigg på hver side av pronotum. Hunnen mangler disse hornene, men i motsetning til de større Megasoma-artene er hun ikke vesentlig mindre enn hannen.

Levevis 
Denne arten lever i løvfellende, tropisk skog mellom 100 og 500 meter over havet. De voksne billene er mest aktive om dagen og i skumringen og gnager gjerne på barken av ulike busker. Om kvelden kommer de gjerne til lys. Larvene lever i jorda, utviklingen kan ta ett eller to år.
Hannene bruker hornene på hodet og pronotum til å kjempe med hverandre om hunnene, eller kamp om føderessurser.

Utbredelse 
Arten finnes i det nordvestlige Mexico (provinsene Sonora og Sinaloa).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma pachecoi Cartwright, 1963

Eksterne lenker 
 
 Bildegalleri over artene
 Generic Guide to New World Scarab Beetles - Megasoma pachecoi 

Hornbiller
Biller formelt beskrevet i 1963
Dyr formelt beskrevet av Oscar Ling Cartwright
Mexicos insekter